Fyrsta vikan av tveimum er farin afturum her á Gloria Sports Arena í Turkalandi, har Tórur venur um Páskirnar. Ein stórur partur av bestu donsku leyparum og sprintarunum eru við á túrinum, og umstøðurnar eru nærum perfektar. Gloria Sports Arena, hevur altjóða mát, við átta rennigeilum, og annars tí, sum hoyrur til eitt frælsa-stadion. Harumframt er kastibanin beint aftanfyri sjálvar rennigeilarnar, og har eru fleiri kastiringar og spjót-breytir, undir taki, meðan reiðskapurin verður kastaður út á gras. Eisini hava tey undan og mótbrekku rennigeilar, umframt møguleika fyri at venja á tveimum 110 m longum geilum innnandura, har lopgrøv er í øðrum endanum. Innandura eru hølir til styrkivenjing og aðra kropsliga venjing. Harumframt er møguligt at venja aðrar ítróttir, sosum svimjing, hockey osf. Tað, sum kanska er enn meir sermerkt, er tænastan. Nevnir man at okkurt manglar til venjing, so verður tað fingið til vega beinan vegin. Tórur hevur stríðst við skaðar í vetur, og tí var tað spennandi at byrja venjingarleguna, men skaðarnir hava hildið sær í skinninum, soleiðis at Tórur hevur fingið vant nærum alt á skránni. Enn manglar tó at belasta kroppin 100%, men sum tað gongur í løtuni, so verður tað ikki leingi áðrenn hann kann venja við fullum intensiteti aftur. Vant verður eina ella tvær ferðir um dagin í 1½-2½ tíma hvørja ferð. Hesar venjingar skifta millum lop, sprint og styrkivenjing. Tórur venur saman við donskum leyparum, og er tað danski landsliðsvenjarin í lop, Lars Nielsen, sum stendur fyri lopvenjingini her niðri. Hann hevur bara positivt at siga um hvussu Tórur er fyri, og í tí tekniska eru tað bara smájusteringar, sum hann fyrislær. Alt í alt er boðskapurin at tann venjingin, sum Tórur hevur verði ígjøgnum, er á góðari leið. Nú verður so farið undir aðru viku her niðri, og har er so ætlanin at pressa intensitetin eitt lítið vet longur upp, fyri at vita hvussu kroppurin reagerar. Fyri tveimum árum síðan var hon líka við at klára kravið, men síðan er kravið hert munandi, samstundis sum Alda hevur stríðst við skaða í seinastuni. Tí var frøin stór tá alt fyri eina ferð skuld fall rætta vegin. Undanvindurin var neyvt 2,0 m/s, sum er tað hægst loyvda, og tíðin gjørdist 13,30 sek, sum er neyvt tað, sum oyggjaleikakravið hjá FÍF sigur. Edna Maria royndi seg eisini í trýstøkk. Her hendi tað tíðanverri at kappingin bleiv í síðsta eygablikk útsett ½ tíma. Hetta gjørdi at hon í staðin fyri at kappast, mátti arbeiða við at halda seg heita og klára í kuldanum. Hetta eydnaðist ikki, og tískil bleiv úrslitið ikki tað sum hon annars plagar at megna. Hon kom tó í fjóru royndini út á 9,59 m, sum eftir umstøðunum er góðkent. Triðja opna kappingin innanfyri eina viku var aftur ávirka av køldum regnið, sum kom við 6-10 m/s inn eftir Tórsbreyt. Íðkarar gjørdu tó tað teir megnaðu, og fingu kappingar royndir, um enn úrslitini ikki hava so nógv at siga undir slíkum umstøðum. Tað vóru sjey gentur, sum vildu royna seg á 100 m, tískil var neyðugt við tveimum riðlum. Í tí fyrra vóru vóru tær báðar sum í 2016 báðar bøttu um føroyska metið, ið annars hevur staði síðan einaferð í 90’ unum. Báðar hava tær tó stríðst við skaðar í vetur, og tí gjørdist tað tættari millum tær og hinar enn vanligt er. Úrslitið gjørdist at Elisabeth Holm Simonsen (‘ 01/Bragdið) vann við tíðini 13,32 sek, meðan Alda Sigurðsdóttir Lamhauge (‘ 98/Hvirlan) gjørdist nummar tvey við 13,53 sek. Bára Jógvansdóttir Glerfoss (‘ 03/Bragdið) rann 13,56 sek og Teresa Fríðriksdóttir Bláhamar (‘ 01/Bragdið) 13,74 sek. Alda hevur arbeitt nógv við at broyta sprint-stílin, og hesaferð sást at nú er teknikkurin við at verða komin uppá pláss. Tí verður spennandi at fylgja við hvussu tað ferð at ganga í summar. Í øðrum riðli rann Sára Iversen (‘ 03/Bragdið) 13,70 sek, meðan Sjøfn Gudmundsdóttir (‘ 00/Hvirlan), sum nýliga er byrja at venja aftur eftir ein langan steðg, rann teinin uppá 14,10 sek og Andrea Kirstina Møller (‘ 02/Bragdið) rann teinin uppá 14,25 sek. Hjá dreingjunum vóru tað eisini átta sum høvdu boða frá luttøku. Allir umboðandi Bragdið. Í Fyrra riðlinum rann Xavier Malahaes (’ 99) teinin uppá 11,93 sek, Andras B. Antoft (’ 02) 11,97 sek, Miso Buha (’ 03), 12,42 sek, Hans Erland Thomsen (’ 03), 13,02 og William Helmsdal (’ 02), 13,67 sek. Tíðanverri miseydnaðist tíðtøkan í øðrum riðli, og tí fingu teir tríggir Jónas Isaksen, Jógvan K. Glerfoss og Eiri J. Glerfoss ikki at vita hvussu skjótt teir runnu. Longdarlop Hóast vindurin var undan í longdarlopinum, so gjørdi nógvi kuldin at møguleikin fyri at fáa eina góða kapping ikki var til staðar. Tað vóru tó seks gentur, sum ynsktu at royna seg. Hjá teimum Elstu leyp Edna Maria (‘ 97/Hvirlan) tvey lop áðrenn hon pakkaði saman. Tað longsta gjørdist 4,45 m. í næst elsta bólki leyp Teresa F. Bláhamar (‘ 01/Bragdið) 4,55 m og Sjøfn Gudmundsdóttir (‘ 00/Hvirlan), sum eisini gavst eftir tvey umfør, 3,73 m. Í yngsta bólki leyp Andrea K. Møller (’ 02/Bragdið) 4,41 m, Bára J. Glerfoss (‘ 03/Bragdið) 4,31 m og Sára Iversen (‘ 03/Bragdið) 3,97 m. Tað sást at Edna Maria er styrkna í vetur, so har er lítil ivi um at við góðari venjing á breytini, so kunna tey longu lopini skjótt koma. Sjøfn vísti hvussu væl hon hevur tikið teknisku venjingina til sín, tí tempo gjøgnum lopið var neyvt soleiðis sum arbeitt hevur verði fram ímóti. Hjá dreingjunum vóru fýra luttakarar, allir úr Bragdinum. Her gjørdust úrslitini: Xavier Magalhaes (’ 99): 5,59 m, Miso Buha (’ 03): 5,29 m, Jógvan K. Gullfoss (’ 04): 4,69 m og Eiri J. Glerfoss (’ 05): 3,95 m Øll úrslitini síggjast her. Fleiri myndir eru í myndasavninum. Veðurfrøðingarnir mettu at veðurguðarnir fóru at verða í góðum lag tá kappingarnar spjótkast og kúlustoyti fóru í gongd. So var ikki. Har var sera váttligt og nógvur vindu, men hetta tyktist ikki nerva røsku kastarunum, tí har komu nógv persónlig met umframt okkurt bólkamet. Kúlustoyt Fyrsta greinin var kúlustoyt, og her var so vátt at alt øki, har kúlan skuldi lenda var ein stórur hylur, so dómarnir iðraðu seg um at teir ikki høvd stivlar við. Lydia Poula Simonsen var fyrst í ringin, og longu í fyrstu royndini stoytti hon 3 kg tungu kúluna 2 metrar longri enn hon gjørdi í somu kapping fyri einum ári síðan. Frøin yvir longdina var tó mest knýtt at mátibandið segði 10,29 m, sum er 4 cm longri enn kravið til talentbólkin. Hon steðgaði tó ikki har tí í triðja umfarið kom hon heilt út á 11,02 m, og bøtti harvið bólkametið við góðum 1½ m. Hon kom útum 10 m strikuna í øllum seks umførunum. Guðrið Káradóttir Petersen (’ 00), Sunniva Bogadóttir (’ 01), Helena Svabo Ziska (’ 01) og Kristianna Skarpheðinsdóttir (’ 03) (Bragdið) royndu seg eisini við 3 kg tungu kúluni. Tær tríggjar úr Hvirluni komu allar væl longri út enn somu tíð í fjør. Longst koma Guðrið tá hon í fimta umfarið stoytti kúluna út á 8,54 m, Sunniva kom út á 8,32 m í fyrsta umfarið, og valdi hon at gevast eftir trý umfør fyri at fokusera uppá spjótkast. Helena bøtti um sítt persónliga met uttandura í fýra umgangum til 7,50 m. Tann tvey ár yngri Kristianna stoytti 3 kg kúluna út á 6,79 m. Spjótkast Beint eftir kúlustoyt var farið til spjótkast. Her var kasta beint inn í nógva og váta vindin. Her var ein drongur við, tað var Bárður Jóhannsson, sum flytur upp í D 16-17 ár og tí skuldi royna seg við 700 g tunga spjótinum fyri fyrstu ferð. Fyrstu tvey køstini miseydnaðust, men í triðja bar til. Tá lendi spjótið á 21,72 m. Í fjórða umfarið rakti hann væl betur, og lendi spjótið heilt úti á 25,49 m. Hetta gjørdist hansara longsta hesaferð. Hjá gentunum var undirtøkan aftur stór. Sunniva, Helena og Kristianna royndu seg aftur, og afturat teimum kom Elin Niclasen (’ 03). Sunniva byrjaði kappingina, og her vísti hon longu í fyrsta umfarið sín sterka arm við at kasta 500 g tunga spjótið út á 32,50 m. Hetta er neyvt ein metur longri enn kravið til talentbólkin. Hóast fleiri góðar royndi, har enn eitt kast var longri enn bolkametið, so kom hon ikki longri út hesaferð. Elin, sum hevur arbeitt nógv við at broyta teknikkin, royndi seg á fyrsta sinnið við 500 g spjótinum. Tað sást at hon fokuseraði uppá at fáa tað tekniska at sita, tí var tempo væl lægri enn tað plagdi at verða. Hon kom tó heilt út á 26,87 m. Við meir intensiteti í kastinum er ongin ivi um at spjótið hevði lent hinu megin 30 m strikuna. Kristianna, sum vist eisini royndi seg á fyrsta sinnið við 500 g spjótinum, kom út á 21,58 m, meðan Helena kastaði 17,54 m. Øll úrslitini síggjast her. Fleiri myndir koma í myndasavnið. Nú tað várar, byrja opnu kappingarnar á Tórsbreyt. Tað er altíð við spenningi at farið verður í gongd, tí eftir langan vetur, er hetta fyrsti royndin at fáa eftir mett status. Í dag var hamarkast og diskuskast á skránni. Hamarkast Fyrst var tað hamarkast, og her vóru tað tær tríggjar Guðrið Káradóttir Petersen (’ 00), Lydia Poula Simonsen (’ 01) og Helena Svabo Ziska (’ 01), sum royndu seg við 3 kg tunga hamrinum. Fyrst í eldin var Guðrið, sum hevur vant nógv hamarkast í seinastuni. Byrjanin var tó ikki heilt eftir bókini, tí tey trý fyrstu køstini endaðu í netinum. Lydia tók av, og kastaði hamaran út á 24,77 m, sum er ½ m longri enn bólkametið (G 16). Í øðrum umfarið kastaði hon 24,85 m, og bøtti harvið aftur um bólkametið. Helena legði út við at seta persónligt met við 15,41 m, eitt met hon bøtti til 17,13 m í øðrum og 17,96 m í triðja. Hóast køstini hjá Guðrið vóru uttanfyri, so sást væl at har var okkurt ávegis, tí hon sat væl í øllum køstunum. Ein lítil justering inn til fjórða kast, og so bar til. Tveir skjótar umgangir og so slepti hon hamaran beint út á kastibreytina. Tíðanverri gloymdi hon í spenninginum at fara rætt úr ringinum, og tí bleiv kasti ikki góðkent, hóast tað var langt omanfyri bólkametið. Tað sást hon var irritera í fimta umfarið, tí hon royndi ov nógv. Kasti fór tó rættan vegin út, og lendiá 28,42 m, sum er góðar 4 metrar longri enn gamla bólkametið (G 17). Í síðsta var fokus aftur uppá pláss, og fekk hon tá kasta hamaran heilt út á 31,76 m, og bøtti harvið um bólkametið, sum systurin Marita átti, við 7½ m. Lydia hevði eina stabila kapping, har hon endaði við at kasta hamaran út á 24,89 m, og bøtti hon harvið á triðja sinni um bólkametið hjá G 16. Helena helt áfram í bæði triðja og fjórða umfarið við bøta um persónliga metið. Hennara longsta gjørdist 19,77 m. Diskuskast So skjótt hamarkast var av, byrjaði kappingin i diskuskast. Her royndu tær tríggja seg aftur. Helena, sum síðstu mánarnar hevur vant nógv diskuskast, byrjaði við at kasta 1,0 kg tunga diskin út á 20,68 m, sum er 1 m longri enn hon áður hevur kasta 0,75 kg diskin. Í øðrum umfarið økti hon til 21,87 m, sum gjørdist hennara longsta. Tað er persónligt met við 3½ m. Har er tó væl meir at heinta, tí í fimta umfarið setti hon tempo niður, og vísti hvussu væl hon er fyri tekniskt. Tá tempo og teknikkur ganga upp í eina hægri eind verður tað langt. Lydia kastaði eisini 1 kg diskin longri enn hennara persónliga met vi 0,75 kg diskinum tá hon í fimta umfarið kastaði diskin út á 21,07 m. Guðrið bøtti eisini um sítt persónliga met tá hon í fyrsta umfarið kastaði 20, 78 m. Hetta gjørdist hennara longsta. Øll úrslitini síggjast her. Fleiri myndir eru í myndasavinum.